

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/21-16/18

URBROJ: 251-13-81-3/017-21-9

Zagreb, 17.4. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 3996/1, k.o. Mikulići, u Zagrebu, Prevoj 21, suvlasništvo Draganić Janka, Prevoj 19, Zagreb, Bočkaj Đurđice, Lepajci, Škarićeva 163, Bočkaj Pavline, Balotin Prilaz 3, Zagreb, Beinroth Nadica Marija, Njemačka, 71665 Vaihingen An Der Enz, Tannenweg 13, zastupane po Bočkaj Pavlini, Balotin Prilaz 3, Zagreb, Tkalčević Marijan, Lepajci, Petrovski Vidovec 19, Golović Aurelija, Sesvete, Trg Lovre Matačića 12, Vunetić Štefanije, Drenje Brdovečko, Jasenova 6, Mezak Verone, Ivanić Grad, Vulinčeva 81, zastupane po odvjetniku Nenadu Dianiću, Savska 28, Ivanić Grad, Keranović Vesne, Talajićeva 7, Zagreb, i nepoznatog nasljednika iza pokojnog Flis Anđelka, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom nasljedniku iza pokojnog Flis Anđelka određuje se odvjetnica Almasa Filipović, Zagreb, Vodnikova 19, za privremenog zastupnika.

**2.** Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 3996/1, k.o. Mikulići, u Zagrebu, Prevoj 21, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Komunalni redar očevidom dana 9.1.2021. godine, u 14,05 sati, utvrdio je da se na k.č.br. 3996/1, k.o. Mikulići, u Zagrebu, Prevoj 21, nalazi ruševina zgrade, prizemnica, površine 63 m2, oštećenih zidova izgrađenih od cigle, oštećenog pokrova i krovne konstrukcije, oštećenih prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 3355, k.o. Šestine, utvrđeno je da su suvlasnici zemljišta na kome se zgrada nalazi

DRAGANIĆ JANKO, PREVOJ 19, ZAGREB,

TKALČEVIĆ MARIJA, ČRET, ČRET 191,

BOČKAJ ĐURĐICA, LEPAJCI, ŠKARIĆEVA 163,

BOČKAJ PAVLINA, BALOTIN PRILAZ 3, ZAGREB,

VUNETIĆ ŠTEFANIJA, DRENJE BRDOVEČKO, JASENOVA 6,

GOLOVIĆ AURELIJA, SESVETE, TRG LOVRE MATAČIĆA 12,

TKALČEVIĆ MARIJAN, LEPAJCI, PETROVSKI VIDOVEC 19,

BEINROTH NADICA MARIJA, NJEMAČKA, 71665 VAIHINGEN AN DER ENZ, TANNENWEG 13,

FLIS ZLATKO, PREVOJ 30, ZAGREB,

FLIS ANĐELKO, PREVOJ 19, ZAGREB,

MEZAK VERONA , IVANIĆ GRAD, VULINČEVA BR. 81,

KERANOVIĆ VESNA, JANKA POLIĆA KAMOVA 7, ZAGREB.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 11.2.2021. godine, sastavljen je zapisnik sa Draganić Jankom, Prevoj 19, Zagreb, Bočkaj Slavkom, Krapina, Škarićevo 163, punomoćnikom Bočkaj Đurđice, Lepajci, Škarićeva 163, Bočkaj Pavlinom, Balotin Prilaz 3, Zagreb, koji su na zapisnik izjavili da je namjena zgrade bila stambena i da se ne koristi sukladno namjeni više od pet godina, da se ne slažu da se radi o ruševini zgrade, te da mole rok od jedne godine za uklanjanje ukoliko se ispune uvjeti za donošenje rješenja za uklanjanje zgrade, da je Tkalčević Marija pokojna, i da je njena nasljednica kći Mezak Verona koja živi u Njemačkoj, da je Flis Anđelko također pokojni,i da je njegov nasljednik sin Flis Zlatko, da je Draganić Janko kupio suvlasnički dio Flis Zlatka ali ne i dio Flis Anđelka budući još nije proveden ostavinski postupak, da Keranović Vesna živi negdje u Vrapču, a ne na adresi navedenoj u ZK.

Dana 12.3.2021. godine, sastavljen je zapisnik sa Keranović Vesnom, Talajićeva 7, koja je na zapisnik izjavila da je namjena zgrade bila stambena i da se ne koristi sukladno namjeni više od pet godina, da se slaže da se radi o ruševini zgrade i da nije potrebno vještačenje stručne osobe..

Dana 16.4.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatom nasljedniku iza pokojnog Flis Anđelka.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat nasljednik iza pokojnog Flis Anđelka, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1.Odvjetnica Almasa Filipović, Zagreb, Vodnikova 19,

2.Flis Zlatko, Prevoj 30, Zagreb,

3.na oglasnu ploču,

4.u spis.